የኢትዮዽያ ብሄራዊ ቡድን ዝግጅት. . .
ሽመልስ በቀለ ልምምድ ጀምሯልየፔትሮጄቱ አማካይ ሽመልስ በቀለ ከብሄራዊ ቡድኑ ጋር ዛሬ የመጀመርያ ልምምዱን የሰራ ሲሆን እስካሁን ቡድኑን ያልተቀላቀለው የኦሶተርንድሱ ተከላካይ ዋሊድ አታ ብቻ ነው፡፡የወዳጅነት ጨዋታ እጦትብሄራዊ ቡድኑ ዛሬ ረፋድ ላይ ባደረገው ልምምድ ለሁለት ተከፍሎ ጨዋታ ያደረገ ሲሆን እስካሁን ምንም አይነት የአቋም መፈተሻ ጨዋታዎችን አለማድረጉ እንደከዚህ ቀደሙ አሉታዊ ተፅእኖ ሊያሳድርበት ይችላል ተብሏል፡፡አብዱልከሪም መሃመድ በድጋሚ ጉዳት አጋጥሞታልብሄራዊ ቡድኑ በሀዋሳ ሰው ሰራሽ ሜዳ ላይ ልምምድ ሲሰሩ አብዱልከሪም ቁርጭምጭሚቱ ላይ ጉዳት ያጋጠመው ሲሆን ለተከታታይ 3 ቀን ከልምምድ ርቋል፡፡ ለሺሰልሱ ጨዋታ የመድረሱ ነገርም አጠራጣሪ አድርጎታል፡፡ በኃይሉ አሰፋ ደግሞ በጡንቻው ላይ ጉዳት ደርሶበታል፡፡ሀዋሳ ስታድየምየሴካፋ ውድድሮችን ያስተናገደው አዲሱ ሀዋሳ ስታድየም በኢትዮዽያና ሲሸልስ መካከል የሚደረገውን ጨዋታ ያስተናገዳል፡፡ የመግቢያ ዋጋው ከ50-500 እንደሆነ ቢነገርም ከዋጋው ከፍ ማለት ጋር ተያይዞ የመግቢያው ዋጋ መጠን እንደ አስፈላጊነቱ ሊቀንስ እንደሚችል ታውቋል፡፡ሲሸልስየሲሸልስ ብሄራዊ ቡድን ረቡዕ አዲስ አበባ ገብተው ወደ ሀዋሳ በማቅናት ማረፊያቸውን ሌዊ ሆቴል ያደርጋሉ፡፡ ዳኞችጨዋታውን የሚመሩት አራቱም ዳኞች ከዩጋንዳ ሲሆኑ ኮሚሽነሩ ከታንዛንያ ተመድቧል፡፡ እንደ ሲሸልስ ሁሉ ዳኞቹም ረቡዕ አአ ገብተው ወደ ሀዋሳ የሚያቀኑ ይሆናል፡፡